[{"text_idx": "#000001", "text": "Fe fydd y ge\u0302m rhwng Standard Liege a\u2019r Bala yn ail rownd ragbrofol Cynghrair Europa UEFA i\u2019w gweld yn fyw ar y we gan griw Sgorio."}, {"text_idx": "#000002", "text": "Wedi iddynt drechu Valetta o Malta yn rownd ragbrofol gyntaf y gystadleuaeth, cafodd ti\u0302m Colin Caton eu tynnu allan o\u2019r het gydag un o dimau mwyaf Gwlad Belg, Standard Liege yn yr ail rownd. Bydd y ge\u0302m yn cael ei chwarae ar nos Iau 17 Medi yn y Stade Maurice Dufrasne, gyda\u2019r gic gyntaf am 7.00pm."}, {"text_idx": "#000003", "text": "Fe fydd ffrwd fyw o\u2019r ge\u0302m yn cael ei ddangos ar dudalen Facebook Live Sgorio ac ar S4C Clic, am 6.55pm."}, {"text_idx": "#000004", "text": "Wedi i UEFA newid strwythur y gystadleuaeth yn sgil y pandemig COVID-19, fe fydd y ti\u0302m buddugol ar y noson yn mynd ymlaen i\u2019r rownd nesaf, yn hytrach na chwarae ail gymal. Fe fydd y ti\u0302m llwyddiannus yn wynebu FK Vojvodina o Serbia yn y drydedd rownd ragbrofol."}]